Philip Davis

Philip Edward "Brave" Davis, født 7. juni 1951 er en politiker fra Bahamas som har vært landets statsminister siden 17. september 2021. Han har også sete i parlamentet som representant for valgkretsen Cat Island, Rum Cay & San Salvador siden 2002. Davis var visestatsminister og minister for offentlige tjenester og byutvikling i Perry Christies regjering fra 2012 til 2017. Fra mai 2017 var han opposisjonsleder i parlamentet fram til september 2021 da han ledet Progressive Liberal Party til valgseier og han overtok etter Hubert Minnis som statsminister.

Biografi 
Davis sluttet seg til Progressive Liberal Party i 1967. Han ble første gang innvalgt til parlamentet i et suppleringsvalg i 1992, men mistet plassen igjen i 1997. I 2002 ble han innvalgt igjen og har hatt sete der siden da. Fra 2009 var han nestleder i Progressive Liberal Party, og siden oktober 2017 har han vært leder i partiet.

Referanser 

Bahamas' statsministre